b"\n_START_ARTICLE_\nFidenza\n_START_SECTION_\nZgodovina\n_START_PARAGRAPH_\nMesto je nastalo iz rimskega tabora (Fidentia), ki je bil ustanovljen tam, kjer je imelo naselje Vicumvia (latinsko Victumviae ali Victumulae) galsko pleme Anani. Leta 41 pr. n. \xc5\xa1t. je dobilo rimsko dr\xc5\xbeavljanstvo in postalo municipij._NEWLINE_Fidenzo sta pre\xc4\x8dkali rimski cesti Emilijeva cesta in Via Francigena._NEWLINE_V 5. stoletju je mesto uni\xc4\x8dil Konstantin I. Od 1092 do 1100 je bil Borgo San Donnino sede\xc5\xbe italijanskega kralja Konrada II. V istem letu je postal ob\xc4\x8dina, ki jo je leta 1162 potrdil cesar Friderik Barbarosa, ki ga je zaupal  dru\xc5\xbeini Pallavicino iz Piacenze. Leta 1199 ga je osvojila Parma, vendar ga je leta 1221 osvobodil Friderik II. Hohenstaufen. Leta 1268 je mesto uni\xc4\x8dila vojska iz Parme. Obnovljeno je bila okoli 1300; od 1346 do 1447 je bilo s prekinitvami pod oblastjo dru\xc5\xbeine Visconti iz Milana. Leta 1449 ga je osvojil nov milanski gospodar, dru\xc5\xbeina Sforza, ki ga je obdr\xc5\xbeala do leta 1499._NEWLINE_Po tem letu se je \xc5\xa1e naprej spreminjala oblast od avtonomne dr\xc5\xbeave do podrejanja Parmi do leta 1556, ko je postalo mesto del Farnesejeve vojvodine Parma in Piacenza. Po obdobju pod Francozi med napoleonskimi vojnami je bilo leta 1859 ob zdru\xc5\xbeitvi Italije pridru\xc5\xbeeno Kraljevini Sardiniji \xe2\x80\x93 Piemont._NEWLINE_Mesto se je med fa\xc5\xa1isti\xc4\x8dno vlado v Italiji zelo raz\xc5\xa1irilo. Leta 1927 je ime mesta postalo Fidenza. Maja 1944 so mesto bombardirala zavezni\xc5\xa1ka letala in ga skoraj uni\xc4\x8dila. Spomladi leta 1945 so nem\xc5\xa1ke zasedbene enote izvedle ve\xc4\x8d pokolov. 26. aprila 1945 so ga zavezniki osvobodili.\n_START_SECTION_\nZnamenitosti\n_START_PARAGRAPH_\nStolnica v Fidenzi je najpomembnej\xc5\xa1a stavba, zgrajena v 12. stoletju, posve\xc4\x8dena Dominiku (Donninu)  Fiden\xc5\xa1kemu, ki je leta 304 postal mu\xc4\x8denec po naro\xc4\x8dilu Maksimijana. Predhodno ime, Borgo San Donnino, je mesto dobilo po svetniku._NEWLINE_Stolnica je primer lombardsko-romanskih cerkva iz 11. do 13. stoletja v severni Italiji. Zgornji del fasade je nepopoln, vendar je spodnji del s tremi portali in skulpturami lep primer romanske arhitekture, med njimi sta dva kipa Benedetta Antelamija in ploski reliefi, ki prikazujejo zgodbe o svetem Dominiku. Notranjost je preprosta in sorazmerna, ni bila pokvarjena z obnovo. Kip na sprednji strani stolnice je apostol sveti Peter in je znan po svoji postavitvi v smeri Rima, ker ima v levi roki napis Ka\xc5\xbeem vam pot v Rim, zato je eden prvih prometnih znakov na svetu._NEWLINE_Tukaj je pokopana Enrichetta d'Este, vojvodinja iz Parme._NEWLINE_Mestna hi\xc5\xa1a (italijansko Palazzo Comunale) je tudi srednjeve\xc5\xa1ka (lombardska gotika iz 1273 do 1354), prvi\xc4\x8d omenjena leta 1191. Trenutna struktura je iz 14. stoletja (1570), vendar ima novo neogotsko fasado, ki je bila dodana v 19. stoletju (1875) po zasnovi oblikovalca Girolama Magnanija, medtem ko so bila bo\xc4\x8dna krila dvignjena leta 1905 in zadnja stran dokon\xc4\x8dana leta 1915. Obelisk, spomenik  Garibaldiju, je bil postavljen pred pala\xc4\x8do leta 1884._NEWLINE_Ostanki srednjeve\xc5\xa1kega mesta so vidni blizu stolnice, ohranjena so le vrata Porta San Donnino. Gradila je dru\xc5\xbeina Visconti leta 1364.\n_START_SECTION_\nGospodarstvo\n_START_PARAGRAPH_\nFidenza je kmetijsko-\xc5\xbeivilsko sredi\xc5\xa1\xc4\x8de, ki ima na svojem ozemlju tekstilne, obrtne, predelovalne in steklarske obrti. Prav tako je treba omeniti hladilnice za razvr\xc5\xa1\xc4\x8danje zamrznjenih \xc5\xbeivil. Pomembno vlogo ima \xc5\xa1e vedno kmetijstvo; storitve pa nenehno nara\xc5\xa1\xc4\x8dajo."